CELEX: 22020D0065
Language: bg
Date: 2018-03-23 00:00:00
Title: Решение на Съвместния комитет на ЕИП № 48/2018 от 23 март 2018 година за изменение на приложение II (Технически правила, стандарти, изпитвания и сертифициране) към Споразумението за ЕИП [2020/65]

30.1.2020   
               
               
                  BG
               
               
                  Официален вестник на Европейския съюз
               
               
                  L 26/26
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 48/2018
         от 23 март 2018 година
         за изменение на приложение II (Технически правила, стандарти, изпитвания и сертифициране) към Споразумението за ЕИП [2020/65]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Директива (ЕС) 2017/1572 на Комисията от 15 септември 2017 г. за допълнение на Директива 2001/83/ЕО на Европейския парламент и на Съвета по отношение на принципите и насоките за добра производствена практика при лекарствените продукти за хуманна употреба (1) следва да бъде включена в Споразумението за ЕИП.
                  
               
                     (2)
                  
                  
                     Поради това приложение II към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            След точка 15рг (Делегиран регламент (ЕС) № 1252/2014 на Комисията) на глава XIII от приложение II към Споразумението за ЕИП се добавя следното:
            
                        „15рд.
                     
                     
                        
                           32017 L 1572: Директива (ЕС) 2017/1572 на Комисията от 15 септември 2017 г. за допълнение на Директива 2001/83/ЕО на Европейския парламент и на Съвета по отношение на принципите и насоките за добра производствена практика при лекарствените продукти за хуманна употреба (ОВ L 238, 16.9.2017 г., стр. 44).
                        За целите на настоящото споразумение разпоредбите на директивата се четат със следната адаптация:
                        
                                     
                                 
                                 
                                    Инспекциите в Лихтенщайн се извършват от швейцарския инспекторат от името на Лихтенщайн въз основа на споразумението между Swissmedic и Amt für Gesundheit (Verwaltungsvereinbarung betreffend Inspektionen).“
                                 
                              
                  
         
            Член 2
            Текстовете на Директива (ЕС) 2017/1572 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 24 март 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 23 март 2018 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 238, 16.9.2017 г., стр. 44.
         
            (*1)  С отбелязани конституционни изисквания.